钦定古今图书集成/明伦汇编/闺媛典/第077卷 > 孙如龙妻陈氏
## 钦定古今图书集成/明伦汇编/闺媛典/第077卷 > 孙如龙妻陈氏

按《东明县志》：“陈氏，观察陈其猷女。幼服闺训，动中礼
法。年十五，适陈留国子生孙如龙，躬井臼，纺绩有梁
孟风。事翁姑以孝闻。连举数女，始得一男，遂为夫。广
置妾媵，又生三子。翁参藩辽海，如龙侍奉陈氏，统理
家务，夙夜劼毖，使无内顾忧。翁没，如龙亦暴疾死，陈
勺水不入口者数日。当是时，一门孤寡，揶揄众至，陈”
始强起饮食，理家事，教四子俱先后补博士弟子员。
崇祯甲申，寇犯杜胜集，执陈氏子，拷逼金币，误报已
死。陈顿足曰：“天乎！以此儿守死十六年，今若此！”遂投
井死。事平，出之，颜色如生。